armvectores/hy_wikipedia_2023 huggingface dataset:
Օզգե Գյուրել

Օզգե Գյուրել (թուրքերեն՝ Özge Gürel, լրիվ անվանումը՝ Օզգե Ջան Գյուրել (թուրքերեն՝ Özge Can Gürel), փետրվարի 5, 1987(1987-02-05), Ստամբուլ, Թուրքիա), թուրք դերասանուհի և երգչուհի։ Առավել հայտնի է դարձել Օյքյու Աջարի դերով, որը նա մարմնավորել է Բալի սեզոն հեռուստասերիալում։ 
Սկզբնական շրջանում Օզգեն սովորել է տնտեսագիտական համալսարանում և չի ունեցել դերասանական կրթություն։ 2010 թվականին նրան հրավիրել են նկարահանվելու «Որտեղ է իմ դուստրը» հեռուստասերիալում։ Դրանից հետո Օզգեն դերասանական կրթություն է ստացել։ Նկարահանվել է նաև «Հոյակապ Դար» հեռուստասերիալում։ 2014 թվականին Օզգեն նկարահանվել է «Մակընթացություն» հեռուստասերիալում, որտեղ նրա խաղընկերներն են եղել Չաղաթայ Ուլուսոյը և Սերենա Սարըքայան։
Դերասանուհին մեծ ճանաչում է ձեռք բերել «Բալի սեզոն» հեռուստասերիալում, որտեղ մարմնավորել է Օյքյուի դերը։ Նրա խաղընկերը հեռուստասերիալում եղել է Սերքան Չայօղլուն։ Հեռուստասերիալը ցուցադրվել է աշխարհի 61 երկրներում։ 2017 թվականին Օզգե Գյուրելը նկարահանվել է «Աստղերը իմ վկաներն են» հեռուստասերիալում, որտեղ նրա խաղընկերը եղել է Բերք Ջանքաթը։ Հեռուստասերիալը չորրորդ սերիայից հետո փակվել է՝ ցածր վարկանիշի պատճառով։ Ներկայումս նկարահանվում է Լիալուսին հեռուստասերիալում, որտեղ նրա խաղընկերն է Ջան Յամանը։


=== Հեռուստասերիալներ ===


== Ծանոթագրություններ ==
Արթուր Բարսեղյան (լողորդ)

Արթուր Բարսեղյան (մարտի 29, 2002(2002-03-29), Երևան, Հայաստան), հայ լողորդ։


== Կենսագրություն ==
Արթուր Բարսեղյանը ծնվել է 2002 թվականի մարտի 29-ին Երևանում։ Հանդիսանում է պատանիների, երիտասարդների և մեծահասակների Հայաստանի բազմակի չեմպիոն  և ռեկորդակիր, միջազգային մրցաշարերի հաղթող է։ 2016 թվականին ԱՄԷ-ում մեծահասակների կազմում  մասնակցել է աշխարհի գավաթի խաղարկությանը, որտեղ սահմանել է անձնական ռեկորդ և բարելավել իր արդյունքները, բայց մրցանակային տեղ չի զբաղեցրել։  6-րդ տեղն է զբաղեցրել 2017 թվականին Հունգարիայում կայացած  Եվրոպական օլիմպիական փառատոնին։ Նույն թվականին պատանիների աշխարհի առաջնությունում լրացրել է միջազգային կարգի սպորտի վարպետի նորմատիվը։
2018 թվականին մասնակցել է Հելսինկիի միջազգային մրցաշարին։ 2018 թվականին Արգենտինայում կայացած պատանեկան Օլիմպիական խաղերում 22․69 արդյունքով 50 մետր ազատ ոճում զբաղեցրել է 7-րդ տեղը։ 2019 թվականին Բուդապեշտում կայացած պատանիների աշխարհի առաջնությունում զբաղեցրել է 7-րդ տեղը և լրացնելով B վարկանիշ։
Եղել է 2019 թվականի Համահայկական խաղերի չեմպիոն, 2021 թվականի Բուլղարիայի բաց առաջնության չեմպիոն, արծաթե և բրոնզե մեդալակիր։
Տոկիո 2020 թվականի օլիմպիական խաղերի մասնակից է, որտեղ հանդես է եկել 50 և 100 մետր ազատ ոճերում։


== Ծանոթագրություններ ==


== Արտաքին հղումներ ==
Ութ լավագույնների միջև պայքարում Արթուր Բարսեղյանը մրցատարածությունը հաղթահարել է 0.50,45 ժամանակում և նվաճել է ոսկե մեդալ
Կազատիզմա

Կազատիզմա (իտալերեն՝ Casatisma), կոմունա Իտալիայի Լոմբարդիա մարզի Պավիա գավառում։
Բնակչությունը կազմում է 847 մարդ (2004 թվական)։ Խտությունը կազմում է 155 մարդ/կմ²։ Տարածքը 5 կմ² է։ Փոստային ինդեքս՝ 27040։ Հեռախոսային կոդ՝ 0383։


== Ժողովրդագրություն ==
Բնակչություն


== Կապի տվյալներ ==
Հեռախոս՝ 0383 84218


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ֆերենտիլո

Ֆերենտիլո (իտալերեն՝ Ferentillo), կոմունա Իտալիայում, գտնվում է Ումբրիա մարզի Տեռնի գավառում։
Բնակչությունը կազմում է 1897 մարդ (2008), բնակչության խտությունը՝ 27 մարդ/կմ²։ Տարածքը կազմում է 69 կմ²։ Փոստային ինդեքս՝ 5034։ Հեռախոսային կոդ՝ 0744։
Սուրբ Սեբաստիանը բնակավայրի հովանավոր սուրբն է։ Տոնը նշվում է ամեն տարի հունվարի 20-ին։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
http://www.comunediferentillo.it Archived 2006-08-13 at the Wayback Machine.


== Ծանոթագրություններ ==
Ճառագայթային աղտոտում

Ճառագայթային աղտոտում, ճառագայթաակտիվ աղտոտում, իոնացնող ճառագայթման առաջացրած ֆիզիկական աղտոտման տեսակ։ Ճառագայթային աղտոտում կարող են առաջացնել որոշակի սարքերը (օրինակ՝ բժշկական ռենտգենյան սարքավորումներ, հեռուստացույցը) կամ ճառագայթաակտիվ քիմիական նյութերը։ Գոյություն ունի բնական ճառագայթային ֆոն, որը պայմանավորված է տիեզերական ճառագայթումով և Երկրի հանքապարների ճառագայթաակտիվ տարրերով։ Այդ ֆոնը երբեմն անվանում են բնական ճառագայթային աղտոտում։
Տավուշի հրետանային կամավորական ջոկատ

Տավուշի հրետանային կամավորական ջոկատ, Արցախյան առաջին պատերազմի ընթացքում Շամշադինի շրջանում տեղի ունեցած մարտերին մասնակցած ռազմական կազմավորում։ Ձևավորվել է 1989 թվականին Տավուշի շրջանում տեղակայված հակակարկտային հրանոթների հրետանավորներից։ Ունեցել է շտաբ և հենակետեր Վերին Կարմիրաղբյուր (հրամանատար՝ Հ. Միրցախանյան), Նավուր (Մ. Նիգոյան), Չինչին (Ա. Պետրոսյան), Պառավաքար (Խ. Բուլղադարյան) գյուղերում։ 1989-1994 թթ. մասնակցել է շրջանի ինքնապաշտպանական մարտերին՝ օգտագործելով հակակարտային հրանոթներ։ Ընդհանուր հրամանատար՝ Մ. Նիգոյան, շտաբի պետ՝ Շ. Գաբրիելյան։ Ջոկատից զոհվել է 5 ազատամարտիկ։


== Տես նաև ==
Արցախյան պատերազմում զոհված ազատամարտիկների ցանկ


== Գրականություն ==
Լավրենտի Միրզոյան,  Տավուշ, Երևան, «Ասողիկ», 2010 — 152, էջեր 152 — 856 էջ։
Շրջանակային անտենա


== Կառուցվածք ==
Շրջանակային անտենան իրենից ներկայացնում է ուղղված սիստեմ երկու զրոյական ընդունիչների ուղղվածությամբ։ Շրջանակների չափերը ալիքի համեմատության մեջ հաճախ ավելի փոքր են և այն կարող է դիտարկվել որպես մագնիսային դիպոլ։ Բանաձևը ցույց է տալիս որ շրջանակիի ուղղության դիագրաման նույնպիսին է ինչպիսին դիպոլի մոտ։ Բացի այդ շրջանակի մեջի էլեկտրաշարժի ուժը շեղված է դաշտի լարվածության անկյունին մոտեցող ալիքի ֆազայով որը հավասար է իննսուն աստիճանի։ Եթե շրջանակը կազմված է N հերթականությամբ միացված ճյուղերով ապա էլէկտրաշարժից ուժը կմեծանա N անգամ և այդ պատճառով էլ շրջանակի գործող բարձրությունը կարտահայտվի հետևյալ բանաձևով որտեղ S= Hd շրջանակի մակերես։


== Օգտագործում ==
Շրջանակային անտենաերը օգտագործվում են չափման տեխնիկայում որպես երկարալիքային կայանների ընդունիչ անտենա։ Նպատակն է հեռացնել խանգարող կայանները և պելիգատորների խոտանները որոնք որոշում են ընդունող կայանի ուղղությունը և այլն։ Շրջանակը որպես կանոն տեղադրվում է փայտե կամ այլ կարկասների վրա որոնք մետաղից չեն և տեղադրվում է ուղղահայաց այնպես որ հնարավոր լինի պտտեցնել ուղղահայաց առանցքի շուրջ։ Հաճախ նման շրջանակը տեղադրում են կլոր էկրանի մեջ որը վերևի մասում ունի բացվածք։ Ընդունիչը նման դեպքում տեղադրված է շրջանակի հետ ընդհանուր էկրանի մեջ և հենց այդ պատճառով էլ անտենան ունի լավ ընդունիչ հնարավորություններ։ Այլ ուղղություններից էլեկտրամագնիսկաան ալիքի մուտքի դեպքում էկրանի բացվածքում ստեղծվում թ պոտենցյալնների գտառբերություն և շրջանակը ակտիվանում է։Այս ձևով շրջանակի անտենայի էֆֆեկտը անհետանում է և ուղղվածության դիագրման չի խանգարվում։


== Աղբյուրներ ==
Антенны. Шифрин Я.С. "Вирта", 1976г.
Ճարճատուկ գեղձավոր

Ճարճատուկ գեղձավոր (լատ.՝ Cichorium glandulosum), բարդածաղկավորների ընտանիքին պատկանող ծածկասերմ բույս։ Գրանցված է Հայաստանի Կարմիր գրքում։


== Նկարագրություն ==
Սպիտակավուն ցողունով, գեղձային մազիկներով ծածկված, 20-60 սմ բարձրությամբ միամյա խոտաբույս է։ Ցողունները սովորաբար խիստ ճյուղավորված են, ճյուղիկները՝ վերջում հաստացող։ Զամբյուղները բազմածաղիկ են։ Ծաղիկները բաց երկնագույն են կամ հազվադեպ՝ սպիտակավուն։


== Տարածվածություն ==
Հայաստանում հանդիպում է Երևանի (Երևանի շրջակայք և Ուրծի լեռնաշղթա) և Դարեղեգիսի (գյուղ Ռինդ) ֆլորիստիկական շրջաններում։ Հանդիպում է նաև Նախիջևանում, Անատոլիայում և Սիրիայում։


== Էկոլոգիա ==
Աճում է ստորին և միջին լեռնային գոտիներում՝ ծովի մակարդակից 900-1400 մ բարձրությունների վրա, ինչպես նաև տափաստաններում, երրորդական ժամանակաշրջանի կարմիր կավերում և քարաթափվածքների վրա։ Ծաղկում է մայիս-հունիս ամիսներին, պտղաբերում՝ հուլիսին։


== Պահպանություն ==
Խոցելի տեսակ է։ Հայտնի են երեք պոպուլյացիաներ։ Տարածման շրջանը 5000 կմ²-ից պակաս է, բնակության շրջանը՝ 500 կմ²-ից պակաս։ Տեսակի տարածման հիմնական շրջանը գտնվում է Հայաստանի սահմաններից դուրս։ Սպառնալիքի կատեգորիան նվազեցվել է։ Տեսակին, կապված աճելավայրերի պայմանների փոփոխության հետ, սպառնում է տարածման և բնակության շրջանների նվազման վտանգ։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES-ի և Բեռնի կոնվենցիաների հավելվածներում։
Մեկ պոպուլյացիան պահպանվում է Էրեբունի պետական արգելոցի տարածքում։


== Ծանոթագրություններ ==
Էրիկ Հարությունյան (ֆուտբոլիստ)

Էրիկ Հարությունյան (անգլ.՝ Erik Harutyunyan, 2001, Երևան, Հայաստան), ամերիկացի ֆուտբոլիստ։


== Կենսագրություն ==
Էրիկ Հարությունյանը հաճախել է Կալիֆոռնիայի Բըբրբենքի ավագ դպրոց։ Խաղացել է ֆուտբոլային թիմում՝ որպես հարձակվող և անկյունային պաշտպան, ինչպես նաև մասնակցել է բասկետբոլի, վոլեյբոլի և թեթև ատլետիկայի խաղերին։ 2018 թվականին, որպես ավագ, գնդակը բռնել է 53 անգամ և վաստակել 878 յարդ, 36 անգամ հակառակորդին վնասազերծել (թակլ), 5 անգամ խլել է գնդակը հակառակորդից (ինտերսեպհշեն) և 12 անգամ գնդակը հասցրել հակառակորդի գոլային գծից ներս (թաչդաուն)։ Հարությունյանը ընդունել է Կալիֆորնիայի համալսարանի՝ ֆուտբոլ խաղալու առաջարկը։ Նա ճանաչվել է ALL-CIF-ի  ավագ խաղացող, ինչպես նաև բասկետբոլի բոլոր լիգաներում` թիմի կրտսեր և ավագ։ Հարությունյանը ծնվել է Երևանում, բայց 3 տարեկան հասակում մեկնել է ԱՄՆ։ 


== Ծանոթագրություններ ==
Մարկոս Գաբիոս Ապիցիոս

Մարկոս Գաբիոս Ապիցիոս (լատ.՝ Marcus Gabius Apicius, մ. թ. ա. 25 - 37), հայտնի հին հռոմեացի գուրման և որկրամոլ, որի անունը ժամանակի ընթացքում դարձել է ցուցական։ Ապրել է շվայտ կյանքով և իր ողջ գումարը ծախսել համադամ ուտելիքների վրա։ Արդյունքում նրա փողը այնքան է կրճատվել, որ նա կարող էր սնվել միայն սովորական ուտելիքներով։ այս մտքից Ապիցիոսը խելագարվել և ինքնասպան է եղել։ Ապիցիոսը հեղինակ է բազմաթիվ խոհարարական գրքերի, որոնք հարստացրել են հին հռոմեական խոհարարական արվեստը։ Հայտնաբերել է բազմաթիվ նոր բաղադրատոմսեր և այդ բոլորը զետեղել իր գրքում, որը բաղկացած է տաս հատորից։ Ապիցիոսի գրքում կան այնպիսի բաղադրատոմսեր, ինչպիսիք են ֆլամինգոների լեզուներից պատրաստված ռագուն և դեռ չծնված գոճիների պոչերից պատրաստված ապուրը։ Ապիցիոսի անունով դուրս է եկել «De arte coquinaria seu de obsoniis et condimentis» գիրքը, որը ըստ հետազոտողների պատկանում է ոմն Ցելիոսի և բազմիցս հրատարակվել է XVIII-XIX դարերում։
Գրքի մասերը.

I գիրք Epimeles («հոգատար» սոուսների մասին);
II գիրք Sarcoptes («միս կտրող» մանրացված մսից ուտեստների մասին);
III գիրք Cepuros («այգեգործ» բանջարեղենի և մրգերի մասին);
IV գիրք Pandecter («ամեն ինչ ընդգրկող» տարբեր բարդ ուտեստների մասին);
V գիրք Ospreon («ընդավոր» ընդավորներից և հատիկավորներից ուտեստների մասին );
VI գիրք Tropetes («թռչնանոց» վայրի և ընտանի թռչնամսից ուտեստների մասին);
VII գիրք Polyteles («թանկարժեք» դելիկատեսների մասին);
VIII գիրք Tetrapus («չորքոտանի» վայրի և ընտանի կենդանիներից ուտեստների մասին);
IX գիրք Thalassa («ծով» ծովամթերքից ուտեստների մասին);
X գիրք Alieus («ձկնորս» ձկնային ուտեսների մասին).


== Ծանոթագրություններ ==
Ֆոսա (կոմունա)

Ֆոսա (իտալերեն՝ Fossa), կոմունա Իտալիայում, գտնվում է Աբրուցո մարզի Լ'Աքվիլա գավառում։
Բնակչությունը կազմում է 673 մարդ (2005 թվականի տվյալներով)։ Խտությունը՝ 77,98 մարդ/կմ²։ Տարածքը՝ 8,63 կմ²։
Հեռախոսային կոդ՝0862։ Փոստային ինդեքս 67020։
Սուրբ Կղեմես I-ը հարգվում է որպես կոմունայի հովանավոր։ Տոնը նշվում է ամեն տարի Նոյեմբերի 23-ին։


== Պատմական հուշարձաններ ==
Սանտա Մարիա եկեղեցին


== Ծանոթագրություններ ==
Գագիկ Մկրտումյան

Գագիկ Սևանի Մկրտումյան (մարտի 14, 1948(1948-03-14), Երևան, Հայկական ԽՍՀ, ԽՍՀՄ), ՀՀ պետական գործիչ, ՀՀ վերահսկիչ պալատի խորհրդի անդամ։


== Կրթություն ==
1970 թ. ավարտել է Երևանի Կ. Մարքսի անվան պոլիտեխնիկական ինստիտուտի շինարարական ֆակուլտետը՝ հիդրոտեխնիկական կառույցների և ՀԷԿ-երի ինժեների որակավորմամբ։
Ավարտել է Մոսկվայի ղեկավար աշխատողների վերապատրաստման միջգերատեսչական ինստիտուտը։


== Աշխատանքային գործունեությունը ==
Աշխատել է ԽՍՀՄ էներգետիկայի և էլեկտրաֆիկացման մինիստրությունում։
Եղել է «Արփա-Սևան» կառույցի, թիվ 6 շինարարական տրեստի գլխավոր ինժեներ։
Աշխատել է ԽՍՀՄ տրանսպորտային շինարարության մինիստրությունում։
Եղել է Իջևան-Հրազդան երկաթգծի թունելների շինարարության պետ, այնուհետև՝ ՀԽՍՀ ժողովրդական վերահսկողության կոմիտեի պատասխանատու աշխատող, ապա՝ ԼՂՀ կառավարության գործերի կառավարչի տեղակալ,
2002-2006 թթ. - «Լինսի» հիմնադրամի «Մշակույթ» ծրագրի հիմնարկի տնօրեն։
2006-2007 թթ. - ՀՀ նախագահի աշխատակազմի գործերի կառավարիչ։
2007 թ. նոյեմբերին ՀՀ Նախագահի հրամանագրով նշանակվել է ՀՀ վերահսկիչ պալատի խորհրդի անդամ՝ հինգ տարի ժամկետով։
2009 թ. նոյեմբերի 12-ին ՀՀ Նախագահի հրամանագրով վերանշանակվել է ՀՀ վերահսկիչ պալատի խորհրդի անդամ՝ վեց տարի ժամկետով։


== Ընտանիք ==
Ամուսնացած է, ունի երկու զավակ։


== Ծանոթագրություններ ==
Իտալիայի դերբի

Իտալիայի դերբի (իտալերեն՝ Derby d'Italia), հանդիպումներ իտալական երկու հանրահայտ թիմերի միջև՝ «Ինտերի» և «Յուվենտուսի»։ Մրցակից թիմերն ունեն ավելի քան 100-ամյա պատմություն և ավելի քան 200 պաշտոնական հանդիպում։ Հանդիպումները հանդիսանում են Իտալիայի Ա սերիայի ամենասկզբունքային դիմակայություններից։ Առաջին անգամ Իտալիայի դերբի (իտալերեն՝ Derby d'Italia) անվանումը գործածության մեջ դրեց իտալացի լրագրող Ջաննի Բրերոյը 1967 թվականին։


== Հանդիպման վիճակագրություն ==

ԻնտերԻնտերԻնտեր


== Ծանոթագրություններ ==


== Արտաքին հղումներ ==
Պատմություն, Վիճակագրություն, Նկարներ
Վիճակագրություն(իտալ.)
Վիճակագրություն
http://juventus.ru/news.php?readmore=17837
http://www.sports.ru/football/70150303.html
Դպրոցի բաժանումը եկեղեցուց

Դպրոցի բաժանումը եկեղեցուց, պետական միջոցառում, ըստ որի, կրոնական կազմակերպություններին արգելվում էր հանրակրթական դպրոցների բացումը և պահպանումը, դպրոցներում կրոնի դասավանդումը, կրոնական ծիսակատարությունները և այլն։ Իրագործվել էր սահմանադրությամբ կամ հատուկ օրենսդրական ակտով։
1918 թվականի հունվարի 23 (փետրվարի 5)-ի դեկրետով («եկեղեցին պետությունից, դպրոցը` եկեղեցուց բաժանելու մասին») ՌՍՖՍՀ ժողկոմսովետը եկեղեցին անջատեց պետությունից, իսկ դպրոցը՝ եկեղեցուց; Խորհրդային Հայաստանում դպրոցը պետականացվեց Հեղկոմի՝ 1920 թվականի դեկտեմբերի 17-ի դեկրետով, դպրոցներում կրոնական առարկաների դասավանդումն արգելվեց Լուս–ժողկոմատի դեկտեմբերի 31-ի հրամանով։
Սուվորովի փողոց (այլ կիրառումներ)

Սուվորովի փողոց հասկացությունը կարող է վերաբերել.

Սուվորովի փողոց (Երևան)
Սուվորովի փողոց (Դոնի Ռոստով)
Սուվորովի փողոց (Կրասնի Սուլին)
Սուվորովի փողոց (Յալթա)
Լալա-Վարգենիս

Լալա-Վարգենիս, գյուղ Արևելյան Հայաստանում, Կարսի մարզի Կարսի գավառում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Աստերոիդների ցանկ (152901-153000)

Աստերոիդների ցանկ (152801-152900)  • Աստերոիդների ցանկ  • Աստերոիդների ցանկ (153001-153100)
 Աստերոիդների ցանկ (152801-152900)  • Աստերոիդների ցանկ  • Աստերոիդների ցանկ (153001-153100)
Зацепила

«Зацепила», ռուս երգիչ Ալեքսանդր Ռևվայի սինգլը, որը թողարկվել է 2019 թվականի մարտի 6-ին Warner Music Russia լեյբլում՝ Արթուր Պիրոժկով կեղծանունով։ Երաժշտության և տեքստի հեղինակը Դենիս Կովալսկին է։


== Մրցանակներ և անվանակարգեր ==
Սինգլը առաջադրվել է «Լավագույն երգ» և «Լավագույն պարային տեսահոլովակ» անվանակարգերում RU.TV հեռուստաալիքի ռուսական երաժշտական IX մրցանակաբաշխության ժամանակ, որը տեղի է ունեցել 2019 թվականի մաայիսի 25-ին Crocus City Hall-ում։
Հաղթել է «Պարահրապարակի աստղ» անվանակարգում։
Սինգլը «Տարվա հիթ» կոչում է ստացել Odnoklassniki սոցիալական ցանցի օգտատերերի վարկածով, քվեարկությունն անցկացվել է «Самый ОК!»  օնլայն մրցանակաբաշխության շրջանակներում։


== Տեսահոլովակ ==
Երգի տեսահոլովակը թողարկվել է 2019 թվականի մարտի 6-ին և հավաքել է առաջին 10 միլիոն դիտում ընդամենը մի քանի շաբաթվա ընթացքում, իսկ երկու ամսվա ընթացքում ունեցել է 50 միլիոն դիտում YouTube-ում։ Ալեքսանդր Ռևվան հանդես է եկել որպես գաղափարի հեղինակ, որն իրականացրել է Դենիս Կովալսկին՝ գրելով բառեր և երաժշտություն։
Պիրժկովը հանդես է գալիս արքայազնի դերում, որը փորձում է կոշիկները գեղեցիկ կանանց ոտքին։ Բայց հակառակ դասական հեքիաթների՝ կոշիկը տեսահոլովակում այնքան էլ փոքր չէ։ Ընդհակառակը, շատ գեղեցկուհիների ոտքին այն չափազանց մեծ է։ Դիտելով 77777 թեկնածուներին՝ արքայազնը պարի ընդմիջում է անում։ Եվ հետո բազմության մեջ նա նկատում է նրան, որը գրավում է արքայազնին աաջին հայացքից։ Նրանք միասին պարում են։ Սակայն, ըստ ավանդույթի, կեսգիշերին հերոսուհին պետք է փախչի պարահանդեսից, հակառակ դեպքում կախարդանքը կվերանա։
Այդպես էլ լինում է։ Սակայն հեքիաթի այս տարբերակում արքայազնին այնուամենայնիվ հաջողվում է կանգնեցնել գեղեցկուհուն։ Կեսգիշերին կախարդանքը վերանում է։ Հերոսին ներկայանում է ոչ թե բարեկազմ շիկահեր, այլ փարթամ թխահեր։ Եվ հենց նրա ոտքին էլ հարմարվում է կոշիկը։
Պարզվում է, որ հենց կոշիկներն են վերադարձնում կախարդանքը. դրանք հագնելուց հետո աղջիկը կրկին կրքոտ գեղեցկուհի է դառնում։ Արքայազնն ստիպված է լինում կոշիկները սոսնձել անծանոթուհու ոտքին և փաթաթել կպչուն ժապավենով, որպեսզի ընդմիշտ պահպանի կախարդական գեղեցկությունը։ Եվ միայն դրանից հետո նա որոշում է նրան առաջարկություն անել։
Հինգ ամսից էլ քիչ ժամանակում տեսահոլովակը հավաքել է 100 մլն դիտում։


== Հիթ-շքերթներ ==


== Ծանոթագրություններ ==
Սելյանուր

Սելյանուր (ռուս.՝ Селянур), գյուղ Ռուսաստանի Ուդմուրթական հանրապետության Գրախովսկի շրջանի կազմում։
Բնակչությունը 2003 թվականին գրանցված տվյալներով կազմում էր 202 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տարածքային լեզվաբանություն

Տարածքային լեզվաբանություն, լեզվաբանության բնագավառ, որն ուսումնասիրում է լեզուները, բարբառները,
լեզվական երևույթները դրանց տարածքային բաշխման տեսանկյունից։
Տարածքային լեզվաբանության ակունքները հանգում են Ցո․ Շմիդտի «Ալիքների տեսությանը», որն ըստ արժանվույն գնահատվել է միայն XX դ․ սկզբներին, երբ լեզվաբանական աշխարհագրության բնագավառում, հատկապես ռոմանական լեզուների վերաբերյալ կուտակված նյութը հաստատում է Շմիդտի առաջ քաշած սկզբունքները։
Հնդեվրոպական լեզվաբանության մեջ այդ ուղղությամբ առաջին ուսումնասիրությունը Ա․ Մեյեի «Հնդեվրոպական
բարբառներ» (1908) աշխատությունն է, որտեղ հեղինակը առաջադրել է մի շարք տեսական դրույթներ․ Մեյեն հնդեվրոպաբանության մեջ առաջին անգամ օգտագործել է լեզվաբանական աշխարհագրությունից վերցրած զուգաբանություն հասկացությունը, ճշգրտել դրա բովանդակությունը, լեզուների կամ բարբառների մերձավորության չափը որոշելու համար կարևորել դրանց ընդհանուր ծագում ունեցող նորաբանությունների բացահայտումը,
որն այնուհետև դարձավ Տարածքային լեզվաբանության կարևորագույն սկզբունքներից մեկը։
Լեզուների տարածքային ուսումնասիրության հարցերով զբաղվել են հատկապես իտալացի նեոլինգվիստներ Մ․ Բարտոլին, Բ․ Տերաչինին, Զ․ Բոնֆանտեն, Զ․ Դևոտոն և ուրիշներ։ Առաջին անգամ սրանց մոտ է օգտագործվել «տարածական լեզվաբանություն» («linguistica spazia1е») տերմինը, որն այնուհետև փոխարինվել է «տարածքային լեզվաբանություն» («linguistica areale») տերմինով։
Ըստ տարածքային լեզվաբանության դպրոցի ներկայացուցիչների՝ լեզվի պատմության զարգացման ընթացքը ուսումնասիրել՝ նշանակում է որոշել․ 

լեզվական երևույթների ժամանակագրական հաջորդականությունը,
նրանց ճառագայթման կենտրոնները,
նորաբանությունների առաջացման պատճառները։Այս տեսանկյունից կարևոր է համարվում կենտրոնական և եզրային (նաև այլ տիպի) տարածքների որոշումը, քանի որ կենտրոնական տարածքը հաճախ աչքի է ընկնում նորաբանություններով, իսկ եզրայինը՝ հնաբանություններով։ Սա հնարավորություն է տալիս որոշելու լեզվական երևույթների հարաբերական ժամանակագրությունը և տարածման ուղղությունը։ Լեզուների՝ ավելի ուշ շրջանում ձեռք բերած ընդհանրությունները բացատրելու համար նեոլինգվիստները հենվում են Ն․ Ս․ Տրուբեցկոյի առաջ քաշած «լեզվամիության» գաղափարի վրա։ Այսպիսով, լեզուների զարգացումը՝ միմյանցից հեռանալը կամ միմյանց մոտենալը, կարելի է պատկերացնել ոչ միայն անընդհատ ճեղքման, բաժանման (տարամետ զարգացում), այլ նաև միմյանց փոխազդելու, մերձենալու (զուգամետ զարգացում) միջոցով։
Տարածքային լեզավաբանության համար կարևոր է նաև լեզվի ենթաշերտի հարցը, քանի որ հաճախ հենց ենթաշերտն է տվյալ լեզվում առաջացնում այնպիսի փոփոխություններ, որոնք այդ լեզուն տարբերում են ինչպես իր
նախկին վիճակից, այնպես էլ ցեղակից մյուս լեզուներից։ Ուշագրավ է, որ տարածքային լեզվաբանության մեթոդներով և սկզբունքներով ուսումնասիրված (Դ․ Սոլտայի կողմից) առաջին կոնկրետ լեզուն հայերենն է եղել։


== Գրականություն ==
Գ. Ջահուկյան, Լեզվաբանության պատմություն, հ. 1, Երևան, 1960։
Maкаев Э․, Проблемы индоевропейской ареальной лингвистики, М․— Л․,1964։
Schmidt J․, Die Verwandtschaftsverhaltnisse der indogermanischen Sprachen, Weimar, 1872։ *Bartoli М․, Introduzione alia neolinguistica, Geneva, 1925։
Bartoli М․, Saggi di linguistica spaziale, Torino, 1945։
Solta G․, Die Stellung des Armenischen im Kreise der indogermanischen Sprachen, Wien, 1960։
Georgia on My Mind

«Georgia on My Mind» (հայ․՝"Ջորջիան իմ մտքում"), ամերիկյան երգ, գրված 1930 թվականին Հոուգի Կարմայքլի (երաժշտություն) և Սթյուարթ Գորրելի (բառեր) կողմից։ Երգի առաջին ձայնագրումը իրականացվել է 1930 թվականի սեպտեմբերի 15-ին Կարմայքլի և նրա նվագախմբի կատարմամբ (հենց նա էլ կատարում էր վոկալային մասը)։ Ամենահայտնի տարբերակը ձայնագրվել է Ռեյ Չարլզի կողմից 1960 թվականին "The Genius Hits the Road" ձայնասկավառակի համար։ Երգով սինգլը զբաղեցրեց առաջին հորիզոնականը ամերիկյան հիթ-շքերթում (Չարլզը 1961 թվականին ստացավ "Գրեմի" մրցանակ այս երգի համար)։ Երգի քավեր տարբերակը ձայնագրել են նաև այնպիսի կատարողներ, ինչպիսիք են Լուի Արմսթրոնգը, Դին Մարթինը, Գլեն Միլլերը, Էլլա Ֆիցջերալդը, Ջոն Մայերը, Գլեդիս Նայթը, Ջեյմս Բրաունը, Աշերը, Բիլի Հոլիդեյը, "The Band"-ը, Ջանգո Ռեյհարդը, Վես Մոնթգոմերին, Ջոն Մայերը, Ջերի Լի Լյուիսը, "The Righteous Brothers" դուետը, Թոմ Ջոնսը, Վեն Մորիսոնը, Բինգ Քրոսբին (1956, 1975), Վիլի Նելսոնը, Մայքլ Բոլթոնը, "Coldplay" և "The Spencer Davis Group" խմբերը։ Երգի վերնագրի մեջ հիշատակվող անվանումը կարելի է տարբեր կերպ ընկալել, քանի որ "Ջորջիա" բառը միաժամանակ և՛ կնոջ անուն է, և՛ Ամերիկյան Ջորջիա նահանգի անվանումը (1979 թվականի ապրիլի 24-ին երգը պաշտոնապես հռչակվեց նահանգի օրհներգը)։
Օդենա

Օդենա (կատ.`Òdena), մունիցիպալիտետ Իսպանիայում։ Գտնվում է Բարսելոնա պրովինցիայում (Կատալոնիա ինքնավար համայնքում): Մունիցիպալիտետը գտնվում է Անոյա շրջանում։ Տարածքը կազմում է 52.65 կմ2: Բնակչությունը` 3442 մարդ (2010 թվականի տվյալներով)։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական կայք
Datos estadísticos
Información del Consejo Comarcal
Ալեխանդրո Գոնսալես Ինյարիտու

Ալեխանդրո Գոնսալես Ինյառիտու (իսպ.՝ Alejandro González Iñárritu, օգոստոսի 15, 1963(1963-08-15)[…], Մեխիկո, Մեքսիկայի Միացյալ Նահանգներ), Մեքսիկացի կինոռեժիսոր, բազմաթիվ կինոմրցանակների դափնեկիր, այդ թվում նաև Օսկար-ի 3 մրցանակ «Բըրդմեն» ֆիլմի համար։


== Կենսագրություն ==
Ալեխանդրո Գ․ Ինյառիտուն ծնվել է Մեխիկոյում 1963 թվականի օգոստոսի 16-ին։ 1984 թվականից սկսել է իր դոջեյի կարիերան մեքսիկական շատ հայտնի WFM ռոք-ռադիոկայանում, որտեղ էլ հետո հանդես է եկել որպես երաժշտական հաղորդումների պրոդյուսեր։ 1987 թվականին Ալեխանդրոն գլխավորեց Magia Gigital հեռուստաշոուն։ 1988 թվականից մինչև 1990 թվականները զբաղվեց 6 լիամետրաժ գեղարվեստական ֆիլմերի պրոդյուսինգով։ 1990 թվականին Ինյառիտուն նշանակվեց որպես գեղարվեստական ղեկավար մեքսիկական խոշորագույն հեռուստաընկերությունում՝ Televisa-ում։ 1991 թվականին հիմնադրեց Zeta Film պրոդյուսերական ընկերությունը։ Նույն ժամանակահատվածում նա ուսումնասիրում էր ռեժիսորական արվեստն ու նկարահանում գովազդային հոլովակներ։
1995 թ․-ին Ինյառիտուն ստեղծեց իր առաջին միջնամետրաժ հեռուստաֆիլմը՝ «Detrás del Dinero»-ն, Միգել Բոսեյի մասնակցությամբ։
Ալեխանդրոյի լիամետրաժ դեբյուտը եղավ 2000 թվականին։ Դա Գիլյերմո Արրիագայի սցենարով նկարահանված «Amores Perros» (Քած սեր) ֆիլմն է, որն Ինյառիտուին բերեց բազմաթիվ հեղինակավոր մրցանակներ, այդ թվում նաև Օսկարի նոմինացիա, որպես լավագույն օտարալեզու ֆիլմ, և, իհարկե, միջազգային ճանաչում և փառք։
Նկարահանելով գովազդային հոլովակ «BMW»-ի համար, և մասնակցելով «Սեպտեմբերի 11» դրամատիկ կինոպրոեկտին, Ինյառիտուն նկարահանեց իր երկրորդ ֆիլմը՝ «21 Գրամ»-ը՝ Շոն Փենի, Նաոմի Ուոթսի և Բենիսիո Դել Տորոյի մասնակցությամբ։ Ֆիլմը համարվում է «Amores Perros»-ի ոճական շարունակությունը։
2006 թվականին Ինյառիտուն նկարահանում է իր Բաբելոն դրաման՝ Բրեդ Փիթի և Քեյթ Բլանշետի մասնակցությամբ։ Ֆիլմը արժանանում է «Ոսկե Գլոբուսի», որպես լավագույն դրամատիկ ֆիլմ և Ինյառիտույին բերում «Օսկար»-ի առաջին նոմինացիան, որպես լավագույն ռեժիսոր։
«Amores Perros»-ը, «21 Գրամ»-ը և «Բաբելոն»-ը համարվում են Ինյառիտույի տրիլոգիան մահվան մասին։


== Ֆիլմագրություն ==
1996 — Նշանաբան / Timbre, El (կարճամետրաժ)
2000 — Amores perros
2001 — The Hire: Powder Keg (կարճամետրաժ)
2002 — Սեպտեմբերի 11 («Մեքսիկա» էպիզոդը) / 11’09’’01 — September 11 (segment Mexico)
2003 — 21 գրամ / 21 Gramos
2006 — Բաբելոն / Babel
2007 — Ամեն մեկն իր ֆիլմն ունի / Chacun son cinéma — эпизод «Анна»
2010 — Բյութիֆուլ / Biutiful
2014 — Բըրդմեն / Birdman
2015 — Փրկվածը / The Revenant


== Ծանոթագրություններ ==


== Արտաքին հղումներ ==
Ինյառիտուն «Սեանս» կայքում Archived 2008-07-28 at the Wayback Machine.
Ոստիկանությունում անթերի ծառայության համար մեդալ

Ոստիկանությունում անթերի ծառայության համար մեդալ (ռուս.՝ Медаль «За беспорочную службу в полиции»), Ռուսական կայսրության պետական պարգև, որով պարգևատրվում էին ոստիկանության աշխատողները։


== Ընդհանուր տեղեկություններ ==
Ոստիկանությունում անթերի ծառայության համար մեդալով պարգևատրվում էին ոստիկանության այն աշխատողները, ովքեր անթերի ծառայություն են մատուցել ոստիկանությանը։ Հիմնադրվել է 1876 թվականի դեկտեմբերի 17-ին՝ Ալեքսանդր II-ի հրամանով։


== Կրելու կարգ ==
Մեդալը ուներ կանթ՝ շերտաձողիկին կամ ժապավենին ամրացնելու համար։ Մեդալը պետք է կրել կրծքին։


== Մեդալի նկարագրություն ==
Մեդալը պատրաստում էին արծաթից։ Նիկոլայ II-ի ժամանակ ամեն օր պարգևատրվում էին մոտ 2000 մարդ։

Ալեքսանդր II-ի ժամանակ մեդալը ուներ 33 մմ տրամագիծ, իսկ արդեն հաջորդ տարի հասավ մինչև 36 մմ-ի։
Մեդալի դիմերեսի կողմում պատկերված է Ալեքսանդր III-ի դիմանկարը, իսկ դիմանակարի եզրերով մակագրված է․ 

1894 թվականին մակագրությունը փոխվեց, Ալեքսանդր III-ից Ալեքսանդր II

Մեդալի դարձերեսի կողմում հորիզոնական դիրքով չորս տողով մակագրված է․ 


== Պատկերասրահ ==

		
		
		
		
		
		
		
		


== Ծանոթագրություններ ==


== Գրականություն ==
Деммени М. Сборникъ указовъ по монетному и медальному делу въ Россiи 1649—1881. В 3-х томах. — СПб., 1887. — Т. 3. — С. 585, 587.
Чепурнов Н. И. Наградные медали Государства Российского. — М.: Русский мир, 2000. — С. 463, 533, 574. — 768 с. — ISBN 5-89577-024-X
Մարջան (Գենջի գավառ)

Մարջան, բնակավայր Արևմտյան Հայաստանում, Բիթլիսի վիլայեթի Գենջի գավառակում։ Գտնվում էր Մուշ քաղաքից հյուսիս-արևմուտք։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Հայկաձոր (Շիրակի մարզ)

Անվան այլ կիրառումների համար տե՛ս՝ Հայկաձոր (այլ կիրառումներ)Հայկաձոր , գյուղ Հայաստանի Շիրակի մարզում, մարզկենտրոնից 37 կմ հարավ-արևմուտք, Ախուրյան գետի ձախ կողմում։ Նախկինում ունեցել է Կարմիր վանք, Կզըլքիլիսա Մեծ, Ղզըլքիլիսա, Ղոշավանք, Ղոշավանք Նոր, Ղուշավանք անվանումները։ Հայկաձոր է վերանվանվել 1950 թ-ին։ Տեղադրված է Գյումրի-Երևան ավտոմայրուղու ձախ կողմում։ Նախկինում մտել է Երևանի նահանգի Ալեքսանդրապոլի գավառի մեջ։


== Կլիմա ==
Կլիման բարեխառն լեռնային է, ձմեռը տևական, ցուրտ, հաստատուն ձնածածկույթով։ Լինում են ուժեղ քամիներ, հաճախակի են ձնաբքերը և սառնամանիքները։ Ամառը տաք է, համեմատաբար խոնավ։ Տարեկան տեղումների քանակը 500-600 մմ։


== Բնակչություն ==
Գյուղի նախնիների մի մասը 1829-1830 թթ. գաղթել են Մուշի, Բասենի, Մանազկերտի և Բուլանըխի շրջաններից 1829-1830 թթ։ Հնում այստեղ բնակվել են նաև հույներ։ Ըստ ազգային վիճակագրական ծառայության տվյալների համայնքը 2013 թ-ի հունվարի 1-ի դրությամբ ունեցել է 450 մարդ։ Սեռային կազմում տղամարդիկ և կանայք ունեն նույն համամասնությունը՝ կազմելով 50-ական տոկոս։ Տարիքային խմբերը բաշխված են հետևյալ կերպ. մինչաշխատունակներ՝ 34%, աշխատունակներ՝ 52%, հետաշխատունակներ՝ 14%։ Ունի 49 տնտեսություն։ Ունի դպրոց, գրադարան, բուժկետ, կապի հանգույց։
Հայկաձորի ազգաբնակչության փոփոխությունը.


== Գյուղատնտեսություն ==
Բնակչությունը զբաղվում է անասնապահությամբ, հացահատիկի և կերային կուլտուրաների մշակությամբ։ Գյուղատնտեսական հողահանդակները գրեթե ամբողջությամբ օգտագործվում են որպես վարելահողեր՝ կազմելով 1000 հա։ Պետական հողերը գլխավորապես օգտագործվում են որպես վարելահողեր, արոտավայրեր, կազմելով համապատասխանաբար 253 և 1459 հեկտար։ Գյուղատնտեսության մասնագիտացման ուղղությունը երկրագործությունն է։ Զբաղվում են նաև խոշոր եղջերավոր անասնաբուծությամբ, թռչնաբուծությամբ։


== Պատմամշակութային կառույցներ ==
Գյուղի դիմաց, Ախուրյանի աջ ափին է գտնվում Հոռոմոսի վանքը, որի թուրքերեն անունից առաջացել է գյուղի նախկին անունը՝ Ղոշավանք, պահպանվել են Սարգիս եպիսկոպոսի կառուցած Սբ. Գրիգոր Լուսավորիչ եկեղեցին (985 թ.), որը վերանորոգվել է 13-րդ դարում և հիշատակվում է նաև իբրև վանք և «Կարմիր» վանքը (V-XX դդ.)։ Նախկին գյուղը տեղադրված է այժմյանից 300-400 մ հարավ-արևմուտք։


== Տես նաև ==
Հայկաձորի պատմության և մշակույթի անշարժ հուշարձանների ցանկ (Շիրակի մարզ)


== Ծանոթագրություններ ==


== Արտաքին հղումներ ==

Հայկաձոր գյուղի էջը CAA կայքում Archived 2011-08-20 at the Wayback Machine.
Հայկաձոր գյուղի մասին Armeniapedia.org կայքում
Հայկաձոր գյուղի մասին Ankakh.com կայքում(չաշխատող հղում)
Ստարոբիկինո

Ստարոբիկինո (ռուս.՝ Старобиккино, բաշկիրերեն՝ Иҫке Биккенө), գյուղ Ռուսաստանի Բաշկորտոստան հանրապետության Չեկմագուշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 271 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կովիլնոե (գյուղ, Ջանկոյի շրջան)

Անվան այլ կիրառումների համար տե՛ս՝ ԿովիլնոեԿովիլնոե (ուկրաիներեն՝ Ковильне, Ղրիմի թաթարերեն՝ Toy Töbe), գյուղ Ուկրաինայի Ղրիմի Ինքնավար Հանրապետության Ջանկոյի շրջանում։ Բնակավայրը նախկինում նաև անվանվել է Տոյ-Տեբե։
2001 թվականի տվյալներով Կովիլնոե գյուղում բնակվում էր 595 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(7511) Պետկասսեն

(7511) Պետկասսեն (անգլ.՝ Patcassen), աստերոիդ աստերոիդների գոտու արտաքին մասում։ Հայտնաբերվել է 1981 թվականի մարտի 2-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 3,201431 ա. մ., առավելագույնը մոտենում է 2,6948 ա. մ. հեռավորության վրա և հեռանում 3,7081 ա. մ.։ Արեգակի շուրջ մեկ ամբողջական պտույտ է կատարում 2092,26 երկրային օրվա ընթացքում, իր ուղեծրով շարժվելով միջինում 0,172063 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,28° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7511) Պետկասսեն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նեդնիկի

Նեդնիկի (ռուս.՝ Недники), գյուղ Ռուսաստանի Սմոլենսկի մարզի Դորոգոբուժսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դանհուատան

Դանհուատան, կտրտված ձվով Չինական ապուր, եփված հավի արգանակով։ Հաճախ նրան ավելացնում են սև կամ սպիտակ պղպեղ, նաև տոֆու և կանաչ սոխ։ Հարած ձուն բարակ շիթով լցնում են եռացող արգանակի մեջ, ինչի արդյունքով սպիտակուցը փաթաթվում է բարակ սպիտակ փաթիլների։ Ուրիշ բաղադրատոմսերով ապուրը պատրաստում են Ամերիկայում, Եվրոպայում և Ճապոնիայում։ Ուրիշ տարածքներում ապուրների մեջ ավելացնում են լոբի և եգիպտացորեն։
Ճապոնական խոհանոցում ձուն կոտրում են ուդոնի և սոբաի վրա։ Իտալիայում ապուրի մեջ ավելացնում են պառմիզան «ստրաչչատելլա»։ Ֆրանսիայում պատրաստում են չինականին նման ապուր սակայ մի փոքր ավելացնում են սխտոր։ Ֆրանսիական այդ տեսակը անվանում են «տուրին»։
Ավստրիական խոհանոցում այն անվանում են «այեռֆլոկենզուպպե» կամ «այեռֆլյոկենզուպպե»։ Այդ ապուրում ձուն խառնում են ալյուրի հետ։


== Ծանոթագրություններ ==
Վոստոչնոե Մունոզերո

Վոստոչնոե Մունոզերո (ռուս.՝ Восточное Мунозеро), գյուղ Ռուսաստանի Մուրմանսկի մարզի Տերսկի շրջանի կազմում։
Բնակչությունը 2010 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բայրամ Ցուրի

Բայրամ Ցուրի (ալբ․՝ Bajram Curri), քաղաք Ալբանիայի հարավում, Կոսովոյի հետ սահմանի մոտ։ Տրապոյա շրջանի վարչական կենտրոնն է։
Գտնվում է Պրոկլետիե լեռնաշղթայի շրջանում (Հյուսիսալբանական Ալպեր)։
Բնակչությունը՝ 5340 բնակիչ (2011)։


== Պատմություն ==
Քաղաքը հիմնադրվել է 1952 թվականին Կոլգեցայ գյուղի տեղում։ Կոչվել է ի պատիվ Ալբանիայի ազգային հերոս Բայրամ Ցուրիի (1862-1925)։


== Ծանոթագրություններ ==
Նիժնի Նովգորոդի պատմական կենտրոն

Նիժնի Նովգորոդի պատմական կենտրոն (ռուս.՝ Исторический центр Нижнего Новгорода, նաև՝ հին Նիժնի Նովգորոդ, հին քաղաք, ռուս.՝ старый Нижний Новгород, старый город), Նիժնի Նովգորոդի սահմաններով կառուցապատ տարածքը մինչև 1917 թվական։ Այստեղ են գտնվում բազմաթիվ ճարտարապետական հուշարձաններ, բնության տեսարժան վայեր և պատմական շրջաններ։
Հին քաղաքում են համախմբված տարբեր դարերի ճարտարապետական ոճեր (նեո-բյուզանդական, ստրոգանովսկոե բարոկկո, ամպիր, մոդեռն)։ Այստեղ միմյանց են հաջորդում միջնադարյան Կրեմլինը, պալատական տներ և ստալինյան նախագծով կառռւցված շենքեր։


== Դիրք ==
Հին քաղաքը գտնվում է երկու լեռների վրա` Կրեմլյովսկայա և Իլյինսկայա։ Կրեմլի բլրի վրա է գտնվում Նիժնի Նովգորոդի Կրեմլը և նրա շրջակայքի պատմական շրջանները՝ Վերին և ստորին արվարձանը, Ռոժդեստվենսկայա փողոցը, պատմական փողոցների համալիրը (օրինակ՝ Մեծ Պոկրովսկայա և Վարվարսկայա փողոցները), Պեչերսկի վանքը և Պոչայան։ Իլյինսկի լեռան վրա է գտնվում Զապոչաինյա տարածքը, սկսած Իլյինսկայի փողոցից՝ ավարտվելով Լյադովի հրապարակում։
Հին քաղաքի մեջ է ընդգրկված նաև հին Կանավինոն նիժնինովգորոդյան տոնավաճառով և հին Սորմովոն, չնայած այն հանգամանքին, որ այդ բնակավայրերը ներառվել են քաղաքի կազմում 1917 թվականից հետո։ Հին Կանավինոյի մեջ է ընդգրկվում նաև Նիժնի Նովգորոդի տոնավաճառը, Ստրելկի և Գորդեևկան միկրոշրջանները։ Այստեղ են գտնվում բազմաթիվ հետաքրքիր ճարտարապետական օբյեկտներ, որոնք ստեղծում են այդ տարածքի անսամբլը` տոնավաճառ, տոնավաճառի շենք, Մոսկովյան կայարանը Հեղափոխության հրապարակի հարևանությամբ, Կենտրոնական հանրախանութը, Սմոլենսկ-Վլադիմիր ծխական համայնքը Գորդեևկա միկրոշրջանում և Գորդեևկա հանրախանութը, ինչպես նաև 19-րդ դարի բազմաթիվ առանձնատներ։ 2018 թվականի Աշխարհի գավաթի խաղերի նախօրեին հին Կանավինոյի տարածքը վերակառուցվել է։
Հին Սորմովոն պատմական կենտրոնից մի փոքր հեռու է։ Այս տարածքի կենտրոնը հիմնականում կառուցված է Ստալինյան ոճով, նախահեղափոխական կառույցները հազվադեպ են։ 20-րդ դարի սկզբին Սորմովոն եղել է 1905 թվականի հեղափոխական շարժումների կենտրոն. դրա հետ կապված այս տարածքում տեղակայված են բազմաթիվ հեղափոխական հուշարձաններ։


== Նշանակություն ==
«Նիժնի Նովգորոդի պատմական կենտրոն» հաստատությունը համարվում է քաղաքի և նրա զբոսաշրջային կենտրոնի հիմնական մշակութային տեսարժանությունը։ Ներառված է ՅՈՒՆԵՍԿՕ-ի 100 մշակութային և պատմական նշանակության քաղաքների մեջ։ ՅՈՒՆԵՍԿՕ-ի ոչ նյութական ժառանգության ցուցակում է ընդգրկվել նաև Մաքսիմ Գորկու տարելիցը։ Պատմական տարածքի զարգացումը և պահպանումը պատմական ժառանգության և ժամանակակից կառուցապատողների միջև վեճերի մշտական առարկա է։ Վերջին 30 տարիների ընթացքում հին քաղաքը կորցրել է բազմաթիվ ճարտարապետական հուշարձաններ և գրեթե կորցրել է իր պատմական տեսքը։ Նոր քաղաքապետ Վլադիմիր Պանովը նույնպես շահագրգռված է հին քաղաքի պատմական մասի պահպանմամբ։


== Կազմ ==


== Ծանոթագրություններ ==


== Արտաքին հղումներ ==
Туристический портал Нижнего Новгорода
Բալետ (այլ կիրառումներ)

Բալետ, կարող է վերաբերել՝

Բալետ - թատերարվեստի տեսակ
Բալետ - լեռ Հայկական լեռնաշխարհում, Վան քաղաքից ոչ հեռու, Խոշաբ գետի ավազանում
Ամերիկյան սարսափ պատմության դերասանական կազմ

Ամերիկյան սարսափ պատմություն — հեռուստասերիալ է, որը ստեղծվել է  Ռայան Մըրֆիի և Բրեդ Ֆալչեքի կողմից։ Լինելով անթոլոգիա, յուրաքանչյուր եթերաշրջան տարբերվոիմ է նախորդից՝ նոր պատմությամբ, հերոսներով և սեփական սկիզբն ու ավարտով։
Առաջին եթերաշրջանի՝ Մարդասպան Տան, իրադարձությունները տեղի են ունենում  Լոս Անջելեսում, Կալիֆոռնիա, 2011-ին և պատմում են Հարմոն ընտանիքի մասին, ովքեր տեղափոխվում են նոր տուն, որը ահաբեկում են տան մահացած բնակիչները։ Երկրորդ եթերաշրջանի՝ Հոգեբուժարանի գործողությունները տեղի են ունենում Մասաչուսեթսում, 1964-ին Բրեյերքլիֆ ահասարսուր հոգեբուժարանում։ Երրորդ եթերաշրջանը՝ կախարդների գիշերաժողով, տեղի է ունենում Նոր Օրլեանում, Լուիզիանա 2011-ին, որը պատմում է մեր օրերի կախարդների մասին։ Չորրորդ եթերաշրջանը՝ Հրեշների կրկեսը պատմում է 1952-ին Յուպիտեր քաղաքում, Ֆլորիդա,վերացող հրեշների կրկեսի անդամների և նրանց անտանելի կյանքի մսին։ Հինգերորդ եթերաշրջանը՝ Հյուրանոցը  զարգանում է Լոս Անջելեսում, Կալիֆորնիա 2015-ին, և կենտրոնանում է գերբնական հյուրանոցի անձնակազմի և հյուրերի վրա։ Վեցերորդ եթերաշրջանը՝ Ռոանոկ վերնագրով, տեղի է ունենում Հյուսիսային Կարոլինայում, 2014–2016 թվականներին և կենտրոնանում է պարանորմալ իրադարձությունների վրա, որոնք տեղի են ունենում մեկուսացված ֆերմայում, որը ահաբեկվում էր մահացած Ռոանոկ գաղութը։ Յոթերորդ եթեթրաշրջանը՝ Պաշտամունքը տեղի է ունենում Միչիգան ​​նահանգի Բրուքֆիլդ Հեյթս հորինված արվարձանում 2017-ին և պատմում է 2016-ի ԱՄՆ նախագահական ընտրություններից հետո բնակիչներին ահաբեկող պաշտամունքի մասին։ Ապոկալիպսիս՝ Ութերորդ եթերաշրջանը իրենից ներկայացնում է քրոսովեր 1 և 3 եթերաշրջաններ մեջ, պատմում է կախարդների վերադարձը և նրանց  փորձը կանխելու ապոկալիպսիսը՝ պայքարելով Հակաքրիստոսի դեմ՝ Մարդասպան տնից։ Իններորդ եթերաշրջանը՝ 1984, տեղի է ունենում Լոս Անջելեսից դուրս, Կալիֆոռնիա, 1984-ին և կենտրոնանում է ամառային ճամբարի մի խումբ երիտասարդ աշխատակիցների վրա, որոնք պատրաստվում են վերաբացվել՝ կոտորածից հետո ։ Տասներորդ եթերաշրջանը ՝ Երկակի տեսակը, բաժանված է երկու պատմվածքի ՝ մեկը Կարմիր ալիք, իսկ մյուսը ՝ Մահվան հովիտ։ Եթերաշրջանի մի մասը կանցնի Մասաչուսեթս նահանգի Պրովինսթաուն քաղաքում։
Չնայած, որ սերիալը անթոլոգիա է, կան հերոսներ, որոնք  հանդիպում են մի քանի եթերաշրջանում։ Բիլի Դին Հովարդը(Սառա Փոլսոն), Մարսին (Քրիստին Իսթաբրուկ) և Չարլզ Մանթգոմերին (Մեթ Ռոսս) հանդիպում են <<Մարդասպան Տուն>> և <<Հյուրանոց>> եթերաշրջաններում։ Քույր Մարի Յունի Մակքնի (Լիլի Ռեյբ), Փեփփերը (Նաոմի Գրոսման) և երիտասարդ Արթուր Արդենը (Ջոն Քրոմվել) հանդիպում են <<Հոգեբուժարան>> և <<Հրեշների կրկեսը>> եթերաշրջաններում։ Քուինին (Գաբուրի Սիդիբե) հանդիպում է <<կախարդների գիշերաժողով>> և <<Հյուրանոց>> եթերաշրջաններում։ Լանա Ուինթերսը (Սառա Փոլսոն) հանդիպում է <<Հոգեբուժարան>>, <<Ռոանոկ>> ինչպես նաև հիշատակվում է <<Պաշտամունքում>> եթերաշրջաններում։ Փեփփերը (Նաոմի Գրոսման) Ջիմի Դարլինգի (Էվան Փիթերս ), Միպի (Բեն Վուլֆ) և ծաղրածու Թվիսթիի (Ջոն Քերոլ Լինչ) հետ հանդիպում են <<Հրեշների կրկես>> և <<Պաշտամունք>> եթերաշրջաններում։


== Դերասաններ և հերոսներ ==

     Գլխավոր հերոս
     Հատուկ Հրավիրված 
     Երկրորդական հերոս
     Չի մասնակցում


== Տես Նաև ==
Ամերիկյան սարսափ պատմություն 


== Ծանոթագրություններ ==
Թուրք-եգիպտական պատերազմ (1839-1841)

Երկրորդ թուրք-եգիպտական պատերազմ (1839-1841), պատերազմ Օսմանյան կայսրության կենտրոնական կառավարության և նրան անվանապես ենթակա Եգիպտոսի միջև։ Ծագել է Առաջին թուրք-եգիպտական պատերազմում կողմերի միջև չլուծված հակասություններից։


== Նախապատմություն ==
1833 թվականին՝ Առաջին թուրք-եգիպտական պատերազմից հետո, Եգիպտոսի փոխարքա Մուհամեդ Ալին իր տիրապետության տակ առավ (ստացավ) Սիրիան։ Ձեռք բերածով անբավարարվածությունը և հետագա տարիների անհաջողությունները ուժեղացրեցին Եգիպտոսի փոխարքա-կառավարչի պատվասիրական նկրտումները։ 1838 թվականի մայիսին նա ամբողջ հստակությամբ հասկացնել տվեց, որ ցանկանում է անկախություն ստանալ։ 1839 թվականին նրա դեմ շարժվեց օսմանյան բանակը։


== Պատերազմի ընթացքը ==
1839 թվականի հունիսի 24-ին Մուհամեդ Ալիի որդին՝ Իբրահիմ փաշան հաղթեց Նիսիբիսի վճռական ճակատամարտում, որը տեղի ունեցավ պատմական Մծբին (Միգդոնիա կամ Նիսիբիս) բնակավայրի մոտ՝ Այնթապ (ներկայիս Ղազի-Այնթապ, թուրքերեն՝ Gaziayntep) քաղաքից դեպի հարավ-արևելք։ Մեկ շաբաթ էլ չանցած՝ վախճանվեց Օսմանյան կայսրության սուլթան Մահմուդ II-ը, իսկ նոր սուլթան դարձավ նրա որդի Աբդուլ-Մեջիդ I-ը։ Կապուդան-փաշան օգտվեց այդ պահից, որպեսզի անցնի Մուհամեդ Ալու կողմը, և կայսերական նավատորմով նավարկեց դեպի Ալեքսանդրիա։
Հաղթահարելով իրենց միջև առկա բազում տարաձայնությունները՝ Մեծ Բրիտանիան, Ռուսաստանը, Ֆրանսիան, Ավստրիան և Պրուսիան հանդես եկան միասնական ճակատով, զգուշացնելով Օսմանյան կայսրության մեծ վեզիրին, այսինքն՝ կառավարության փաստական վարչապետին, որ նա չշտապի համաձայնություն կնքել ագահ նահանգապետ-փոխարքայի՝ այսինքն Եգիպտոսի կառավարիչ Մուհամեդ Ալու հետ։ 1839 թվականի օգոստոսի 22-ին պաշտոնական Կոստանդնուպոլիսը վերոհիշյալ եվրոպական տերություններին լիազորություններ տվեց՝ կարգավորման բանակցություններ վարելու Օսմանյան կայսրության անունից։
1840 թվականի ամռանը սկսվեց Մեծ Բրիտանիայի և Ավստրիայի ռազմական ինտերվենցիան (ներխուժումը) Սիրիա։ Նույն այդ ժամանակ գործող թուրքական բանակային կորպուսի զորահրամանատարն էր գերմանացի Ավգուստ Իոխմուսը։ Լեռնային Լիբանանում բռնկվեց հակաեգիպտական ապստամբություն, որը տարածվեց Սիրիայի և Պաղեստինի ներքին մարզերում։ Մուհամեդ Ալու զորքերը մի շարք պարտություններ կրեցին։ 1840 թվականի դեկտեմբերին Եգիպտոսի կառավարիչն իրեն պարտված ճանաչեց։


== Հետևանքները ==

1841 թվականի մայիսին ստորագրվեց մի համաձայնագիր, որի պայմանների համաձայն՝


== Աղբյուրները ==
Քերոլայն Ֆինկել։ Օսմանյան կայսրության պատմությունը։ Օսմանի տեսանկյունը։ - Մոսկվա։ АСТ հրատարակչություն, 2010 թվական (ռուսերեն). ռուս.՝ Кэролайн Финкель. История Османской империи. Видение Османа. - М.: АСТ, 2010.ISBN 978-5-17-043651-4
Ալագյոզ

Անվան այլ կիրառումների համար տե՛ս՝ Ալագյոզ (այլ կիրառումներ)Ալագյոզ, գյուղ Արևելյան Հայաստանում, Կարսի մարզի Արդահանի գավառում։ Գտնվում էր Արդահան քաղաքից հարավ։


== Ծանոթագրություններ ==


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր
Մոն Ռուայալի խաչ

Մոն Ռուայալի խաչ (ֆր.՝ Croix du mont Royal), հուշարձան Կանադայի Քվեբեկ նահանգի Մոնրեալ քաղաքում՝ Մոն Ռուայալ լեռան հյուսիսարևելյան գագաթին։


== Պատմությունբ ==
Մոնրեալի հիմնադիր Պոլ Շոմեդի դե Մեզոնյովը 1643 թվականին լեռան վրա տեղադրել է առաջին խաչը՝ այդպիսով կատարելով իր խոստումը Մարիամ Աստվածածնին, որպեսզի վերջ տա աղետալի ջրհեղեղին։
Լուսավորված ժամանակակից պողպատե 31,4 մետր բարձրությամբ և 26 տոննա քաշով խաչը տեղադրվել է 1924 թվականին Սուրբ Հովհաննես Մկրտիչ ընկերության կողմից և քաղաքին է հանձնվել 1929 թվականին։ Չնայած քաղաքային իշխանությունները խաչի պահպանման և շահագործման պարտավորությունը ստանձնել են այդ ժամանակից ի վեր, մինչև 2004 թվականին գործարքին աջակցող փաստաթղթեր չկային։
Կատարված աշխատանքների ընթացքում բարելավվել է վայրի հասանելիությունը, այգում տեղադրվել են նոր հարմարություններ։ Վերանորոգման ծախսերը կազմել են 2 միլիոն դոլար, որը վճարել է Քաղաքային խորհուրդը և Մշակույթի, հեռահաղորդակցության և կանանց կարգավիճակի նախարարությունը։
Խաչը պատրաստված է պողպատից և բաղկացած է 1830 կտորից, որոնք միացվում է 26 տոննա կշռող 6000 դուրգամերով։ Խաչն ունի 31,4 մետր բարձրություն, թևքային հատվածի բացվածքը 11 մետր է և գտնվում է Սուրբ Լավրենտիոս գետի բարձրությունից 252 մ բարձրության վրա։ Վերջին վերանորոգման արդյունքում այն լուսավորվել է 158 18-լուսադիոդային լամպերով։
Խաչը սովորաբար լուսավորվում է սպիտակ, իսկ նոր լուսադիոդային համակարգը թույլ է տալիս այն լինել ցանկացած գույնի, այդ թվում ավանդաբար օգտագործվող մանուշակագույնը` նոր Պապի մահվան և ընտրության ընթացքում։ Մոնրեալի հռոմեական կաթոլիկ արքեպիսկոպոսարանն այն մարմինն է, որը պատասխանատու է տեղեկացնելու Պապի մահվան մասին։ Նախքան օպտիկամանրաթելային լուսավորության տեղադրումը, մանուշակագույն լուսավորությունը կատարվեց` բոլոր լամպերը փոխելու միջոցով։ Այն այժմ վերահսկվում է համակարգչի կողմից։ Տարբեր առիթներով խաչը կարմիր է դարձել ՁԻԱՀ-ի իրազեկման և կապույտ Սուրբ Հովհաննես Մկրտչի օրվա համար։ Հռոմի Պապ Բենեդիկտոս XVI-ի հրաժարականը երկընտրանքի առջև կանգնեցրեց՝ ինչպես լուսավորել խաչը։ Այնուհետև հայտարարվեց, որ 2013 թվականի մարտի 13-ին Հռոմի պապ Ֆրանցիսկոսի ընտրությանը նախորդող ժամանակահատվածում խաչը կդառնա սպիտակ։
2009 թվականի մարտի 28-ին խաչի լուսավորությունը մեկ ժամով անջատվել է «Երկրագնդի ժամը» նշելու համար։


== Ժամանակի պարկուճ ==
Խաչի կողքին տեղադրված հուշատախտակը նշվում է 1992 թվականին Մոնրեալի 350-ամյակի տոնակատարության ժամանակ թաղված ժամանակի պարկուճի մասին։ Այն պարունակում է 12000 երեխաների ուղերձներն ու նկարները, որոնք ներկայացնում են քաղաքի տեսլականը 2142 թվականին՝ պարկուճի բացման տարում։


== Ծանոթագրություններ ==
Ռոդինո (այլ կիրառումներ)

Ռոդինո, կարող է վերաբերել՝

Ռոդինո - գյուղ Ռուսաստանի Ալթայի երկրամասի Ռոդինսկի շրջանի կազմում։
Ռոդինո - գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Տրիպանոսոմոզներ

Տրիպանոսոմոզներ, մարդու և կենդանիների հիվանդություն, որի հարուցիչը արիպանոսոմներն են։ Տրիպանոսոմոզները դասվում են փոխանցողական (արանսմիսիվ) հիվանդությունների շարքը։ Մարդու համար վտանգավոր են աֆրիկական Տրիպանոսոմոզները (տես Քնախա) և ամերիկական Տրիպանոսոմոզներ կամ Շագասի հիվանդությունը։ Ամերիկական Տրիպանոսոմոզները 1909 թվականին նկարագրել է Կ․ Շագասը՝ Բրազիլիայում։ Հիվանդությունը տարածված է Կենտրոնական և Հարավային Ամերիկայում (Բրազիլիա, Չիլի, Արգենտինա, Վենեսուելա), հիմնականում բնակչության չքավոր խավերում։ Հիվանդությունը փոխանցվում է արյունածուծ փայտոջիլների (տրիատոմային փայտոջիլ) միջոցով։ Վարակի աղբյուրը հիվանդ մարդն է և վայրի ու ընտանի կենդանիները։ Հարուցիչները փայտոջիլների արտաթորանքների հետ ընկնում են աչքի, քթի, շրթունքների մաշկի լորձաթաղանթների անցման հատվածների վրա։ Հիմնական ախտանշաններն են․ սուր շրջանում՝ տենդը և ավշահան գույցների մեծացումը, քրոնիկական շրջանում՝ սրտի և ստամոքսաաղիքային համակարգի ախտահարումը։


== Ծանոթագրություններ ==
Ապրիլի 25 (այլ կիրառումներ)

Ապրիլի 25, կարող է վերաբերել՝

Ապրիլի 25 - տարվա 115-րդ (նահանջ տարիներին՝ 116-րդ) օրը
Ապրիլի 25 - հյուսիսկորեական պրոֆեսիոնալ ֆուտբոլային ակումբ
Մհեր Երզնկյան

Մհեր Արամայիսի Երզնկյան, ապրիլյան քառօրյա պատերազմի հերոս։


== Կենսագրություն ==
Մհեր Երզնկյանը ծնվել է 1995 թվականին Երևան քաղաքում ։ Իննամյա կրթությունը ստանալուց հետո զբաղվել է ոսկերչությամբ և արծաթագործությամբ։ Իր մոտ միշտ կրում էր իր պատրաստած արծաթյա խաչը։ Մհերը ունի մեկ քույր և եղբայր։ Վերջինս նույնպես պայմանագրային զինծառայող էր։
18 տարին լրանալուն պես Մհերը պետք է զորակոչվեր բանակ, սակայն ծառայության մեկնելը հետաձգվում է, և Մհերը բուժումներ է ստանում։ 3 տարի բուժումն անցնելուց հետո, 2016 թվականի հունվարին, 21 տարեկան հասակում զորակոչվել է բանակ։ Խելացի և գրագետ զինվոր էր։ Մահացու հրազենային վիրավորում ստացել է ապրիլի 5-ի լույս 6-ի գիշերը։ Երկուսուկես ամսվա զինծառայող էր ։ Քառօրյա պատերազմում ցուցաբերած արիության համար զինծառայողին տվել են «Առյուծ Մհեր» մականունը։


== Հուղարկավորություն ==
Հոգեհանգիստը տեղի է ունեցել 2016 թվականի ապրիլի 8-ին ժամը 18:00-ին, իսկ հուղարկավորությունը՝ 2016 թվականի ապրիլի 9-ին ժամը 13:00-ին Երևան քաղաքում։


== Պարգևներ ==
Մարտական ծառայության մեդալ (հետմահու), 2018


== Ծանոթագրություններ ==


== Արտաքին հղումներ ==
Մհերն էս անգամ իր սվիտրը հանել ու բոլորիս պաշտպանել ա… Archived 2016-05-22 at the Wayback Machine.
«Իմ որդին, առյուծաբար կռվելով, վաստակեց Առյուծ Մհեր կոչվելու իրավունքը»
«Հերոսի ծնողները». Մհերի մայրը գտել է ցավին հաղթելու ճանապարհը Archived 2017-08-15 at the Wayback Machine.
Օսմանյան կայսրության տնտեսական պատմություն

Օսմանյան կայսրության տնտեսական պատմությունը ներառում է 1299 թվականից 1923 թվականը ընկած ժամանակահատվածը։ Այն բաժանված է երկու ենթախմբերի, որոնցից առաջինը դասական ժամանակաշրջանն է (ընդլայնում), որը հիմնված էր մեծ մասամբ երկրագործության վրա։ Երկրորդ ժամանակաշրջանը բարեփոխումների ժամանակաշրջանն էր, որը մտցրեց փոխգործակցություն պետական ապարատի և տնտեսական առանձին միավորների միջև։ Փոփոխությունները սկսվեցին զինվորական բարեփոխումներից՝ կապված ասոցացված գնդերի հետ (օսմաներեն՝ لنكا) և հանրային գնդերի հետ։
Օսմանցիները դիտարկում էին ռազմական ընդլայնումը որպես հարստության հիմնական աղբյուր, հետևաբար տեսնում էին երկրագործությունը՝ որպես ավելի նախընտրելի ճյուղ, քան մանուֆակտուրան և արտադրությունը։ Արևմտյան մերկանտալիստները հարստություն-ուժ-հարստություն հավասարությունում շեշտը դնում էին մանուֆակտուրայի և արտադրության վրա՝ շարժվելով դեպի կապիտալիստական տնտեսություն և շուկաների ընդլայնում, մինչ օսմանցիները շարունակում էին տարածքային ընդլայնումն ու երկրագործությունը։


== Երկրագործություն ==
Օսմանյան կայսրության տարածքների մեծությունը ենթադրում էր, որ այն պիտի լիներ երկրագործական զարգացման երկիր։ Թեև երկրի տերերը քոչվորներ էին, հպատակ ժողովուրդները դարեր ի վեր այդ տարածքներում բնակվող ժողովուրդներ էին, որոնք ունեին զարգացած երկրագարծական ավանդույթներ։ Ուստի, օսմանցիները շուտով սկսեցին տեղաբնկիների պես հողագործությամբ զբաղվել։


== Ծանոթագրություններ ==
Անպետ

Անպետ, հայկական արական անուն։ Առաջացել է հայերեն անպէտ՝ «անպետք, անպիտան» բառից կամ անպետ՝ «անգլուխ, անիշխան, անտեր» բառից։ Առաջինն ավելի հավանական է, քանի որ կա Անպէտբերան ազգանուն (Ռոստով, Նոր Նախիջևան)։ Գործածվել է 14-15-րդ դարերում, այնուհետև դուրս է եկել գործածությունից։


== Գործածություններ ==
Անպէտ, ոսկերիչ ոմն, հայր Յովհաննէսի՝ հոգևոր որդւոյ Պօղոս քահանայի, որ Գրիգոր գրչին գրել տվեց մի Աւետարան։
Անպետ, որդի Սանամ խաթունի, դստեր պարոն Ասլանի, որ Սեբաստիայում գրել տվեց Եպիփանի Ճառերը, 1350 թ։
Անպէտ, հայր Սարգսի, որ Զուրեն գյուղում գնեց Ստեփաննոս երեցից մի Ճաշոց։
Անպէտ, տանուտեր Հայոց Իլվովի․ իր եղբոր Ումէտի հետ գնաց Սիս։
Անպէտ, հոգևոր հայր Կարապետ գրչի, որ Խլաթում օրինակեց Աստուածաշունչը 1418-1422 թ։


== Ծանոթագրություններ ==